Μίνως Γαροφαλάκης

Ο Μίνως Γαροφαλάκης (γεν. 1968) είναι Έλληνας καθηγητής στη Σχολή Ηλεκτρολόγων Μηχανικών και Μηχανικών Υπολογιστών του Πολυτεχνείου Κρήτης, διευθυντής του Εργαστηρίου Τεχνολογίας Συστημάτων Λογισμικού και Δικτυακών Εφαρμογών (SoftNet), που κατέχει την τιμητική διάκριση του τακτικού μέλους (Fellow) του Ινστιτούτου IEEE (Institute of Electrical and Electronics Engineers).

 Σπουδές 
Ο Γαροφαλάκης έλαβε το πρώτο πτυχίο του το 1992 από το Τμήμα Μηχανικών Η/Υ και Πληροφορικής του Πανεπιστημίου Πατρών (με βαθμό 9.21/10). Έλαβε Masters (MSc) και Διδακτορικό (PhD) δίπλωμα στην Επιστήμη Υπολογιστών από το Πανεπιστήμιο του Ουισκόνσιν στο Μάντισον το 1994 και 1998, αντίστοιχα.

 Καριέρα 
Ξεκίνησε την επαγγελματική του σταδιοδρομία ως Member of Technical Staff στα Bell Labs (1998-2005) και συνέχισε ως Senior Research Scientist στην Intel Research Berkeley (2005-2007) και Principal Research Scientist στην Yahoo! Research (2007-2008). Επίσης, υπηρέτησε ως Adjunct Associate Professor στο EECS Department του University of California, Berkeley (2006-2008). Το Σεπτέμβριο του 2008, επέστρεψε στο Πολυτεχνείο Κρήτης ως τακτικός καθηγητής και διευθυντής του Εργαστηρίου SoftNet.

Η επιστημονική του έρευνα επικεντρώνεται στην "Αναλυτική Επεξεργασία Μεγάλων Δεδομένων", καλύπτοντας θέματα όπως η επεξεργασία ροών δεδομένων, η διαχείριση πιθανοτικών δεδομένων, η προσεγγιστική επεξεργασία επερωτήσεων, η διαχείριση δικτυακών δεδομένων, η εξόρυξη δεδομένων, και οι βάσεις δεδομένων XML/κειμένου. Έχει αποσπάσει πολλά βραβεία, όπως το IEEE ICDE 2009 Best Paper Award, το Bell Labs President's Gold Award (2004), και το Bell Labs Teamwork Award (2003). Επίσης, το 2015 τιμήθηκε με το βραβείο Αριστείας του Πολυτεχνείου Κρήτης.

Κατέχει τον τίτλο Διακεκριμένου Επιστήμονα της ACM (2011), είναι μέλος της IEEE και έχει λάβει πάνω από 16.000 αναφορές για το ερευνητικό έργο του με h-index=69, σύμφωνα με το Google Scholar. 

Τον Σεπτέμβριο του 2016, ο Γαροφαλάκης κατέκτησε την 42η θέση στη διεθνή λίστα AMiner για την επιστημονική περιοχή Database, αναγνωρίζοντας τη σημαντική επιρροή του ως επιστήμονα στον τομέα των βάσεων δεδομένων. Τον Οκτώβριο 2023 σε έγκριτη μετα-έρευνα των Ioannidis κ.ά., το όνομα του Γαροφαλάκη συμπεριλήφθηκε στη λίστα Elsevier Data 2022, στο ανώτερο 2% των ερευνητών όλων των εποχών, για το ερευνητικό του έργο στις βάσεις δεδομένων.

 Παραπομπές 

Κατηγορία:Έλληνες επιστήμονες υπολογιστών